turjo4nis/wikipedia-bn-dump-20250701 huggingface dataset:
ইন্ডিপেন্ডেন্ট বিশ্ববিদ্যালয়, বাংলাদেশ

ইন্ডিপেন্ডেন্ট বিশ্ববিদ্যালয়, বাংলাদেশ (যা আইইউবি নামেও পরিচিত) বাংলাদেশের বেসরকারি পর্যায়ের একটি উচ্চ শিক্ষা প্রতিষ্ঠান। ১৯৯৩ সালে প্রতিষ্ঠিত এই বিশ্ববিদ্যালয়টি দেশের প্রথম সারির সরকার অনুমোদিত একটি বেসরকারি বিশ্ববিদ্যালয়। এটি ঢাকা শহরের বসুন্ধরা এলাকায় অবস্থিত।

উপাচার্যগণ 

নিম্নোক্ত ব্যক্তিবর্গ ইন্ডিপেন্ডেন্ট বিশ্ববিদ্যালয়, বাংলাদেশের উপাচার্য হিসেবে দায়িত্ব পালন করেন:
 মোহাম্মদ ওমর এজাজ রহমান
 তানভীর হাসান (২০২১ – ২০২৪)

স্কুল (অনুষদ) এবং বিভাগসমূহ 

স্কুল অব বিজনেস অ্যান্ড এন্টারপ্রেনারশিপ
 হিসাববিজ্ঞান বিভাগ
 অর্থনীতি বিভাগ
 ফিন্যান্স বিভাগ
 জেনারেল ম্যানেজমেন্ট বিভাগ
 হিউম্যান রিসোর্স ম্যানেজমেন্ট বিভাগ
 ইন্টারন্যাশনাল বিজনেস বিভাগ
 ম্যানেজমেন্ট ইনফরমেশন সিস্টেম বিভাগ
 মার্কেটিং বিভাগ

স্কুল অব ইঞ্জিনিয়ারিং, টেকনোলজি অ্যান্ড সায়েন্সেস
 কম্পিউটার বিজ্ঞান ও প্রকৌশল বিভাগ
 তড়িৎ ও ইলেক্ট্রনিক প্রকৌশল বিভাগ
 ফিজিক্যাল সায়েন্স বিভাগ

স্কুল অব এনভায়রনমেন্ট অ্যান্ড লাইফ সায়েন্সেস
 পরিবেশ বিজ্ঞান ও ব্যবস্থাপনা বিভাগ
 জীবন বিজ্ঞান বিভাগ

স্কুল অব লিবারেল আর্টস অ্যান্ড সোশ্যাল সায়েন্সেস
 ইংরেজি বিভাগ
 গ্লোবাল স্টাডিজ অ্যান্ড গভর্নেন্স
 আইন বিভাগ
 মিডিয়া ও যোগাযোগ বিভাগ
 সামাজিক বিজ্ঞান ও মানবিক বিভাগ

স্কুল অব ফার্মেসি অ্যান্ড পাবলিক হেলথ
 ফার্মেসি বিভাগ
 পাবলিক হেলথ বিভাগ

বিদেশী ছাত্রদের জন্য স্টাডি প্রোগ্রাম 

লাইভ ইন ফিল্ড এক্সপেরিয়েন্স (LFE)

যুক্তরাষ্ট্রের শিক্ষার্থীদের জন্য এটি একটি বার্ষিক অনুষ্ঠান। প্রতি বছরে আমেরিকান শিক্ষার্থীরা আইইউবি এর শিক্ষার্থীদের সাথে দুই সপ্তাহ গ্রামে অবস্থান করে গ্রামীণ জীবন সম্পর্কে গবেষণা করার জন্য। এটি পৃষ্ঠপোষকতা করে হাইয়ার এডুকেশন কনসোর্টিয়াম অব আরবান অ্যাফেয়ার্স (এইচইসিইউএ)।

বাংলা ভাষা প্রোগ্রাম

প্রায় ১৫-২০ আমেরিকান শিক্ষার্থী বছরে একবার আইইউবি এর নয় সপ্তাহ ব্যাপী বাংলা ভাষা প্রোগ্রামে অংশ নেয়। আমেরিকান ইন্সটিউট অব বাংলাদেশ স্টাডিজ (AIBS) এর পৃষ্ঠপোষকতায় এই প্রোগ্রামটি শুরু হয়।

ইন্টার্নশিপ প্রোগ্রাম

বিদেশি শিক্ষার্থীদের জন্য এই বিশ্ববিদ্যালয় স্বাস্থ্য এবং উন্নয়ন বিষয়ে নিয়মিত ইন্টার্নশিপ প্রোগ্রাম এর ব্যবস্থা করে।

অ্যাকাডেমিক সুবিধাসমূহ 
বিশ্ববিদ্যালয়ের গ্রন্থাগারে রয়েছে প্রায় ৩০,০০০ বই এবং ১০০ এরও অধিক পত্রিকা। এছাড়া এই গ্রন্থাগার থেকে অনলাইন এর মাধ্যমে এমারালড, জেস্তর, অক্সফোর্ড বিশ্ববিদ্যালয় ইত্যাদি থেকে তথ্যসংগ্রহ করার সুবিধা আছে।

ল্যাবরেটরি 
আইইউবিতে বর্তমানে ৫ টি ল্যাবরেটরি রয়েছে। একটি পদার্থ বিজ্ঞান ল্যাবরেটরি, ৩ টি কম্পিউটার ল্যাবরেটরি, ১ টেলিকম ল্যাবরেটরি, ১ টি ইলেক্ট্রনিক্স
ল্যাবরেটরি।

উল্লেখযোগ্য শিক্ষার্থীগণ 
 নিশিতা বড়ুয়া- সংগীতশিল্পী
 মিশু সাব্বির- অভিনেতা
 নাজিফা তুষি- অভিনেত্রী

তথ্যসূত্র

বহিঃসংযোগ 
 
 আইইউবি প্রাতিষ্ঠানিক ওয়েবসাইট

 
বাংলাদেশের বেসরকারি বিশ্ববিদ্যালয়
১৯৯৩-এ প্রতিষ্ঠিত শিক্ষাপ্রতিষ্ঠান
১৯৯৩-এ বাংলাদেশে প্রতিষ্ঠিত
ঢাকার বিশ্ববিদ্যালয় ও মহাবিদ্যালয়
ঢাকা জেলার বিশ্ববিদ্যালয়
দেবীগঞ্জ মহিলা ডিগ্রি কলেজ

দেবীগঞ্জ মহিলা কলেজ পঞ্চগড় জেলার দেবীগঞ্জ উপজেলায় অবস্থিত একটি মহিলা কলেজ।

ইতিহাস 

কলেজটি ১৯৯৮ খ্রিস্টাব্দে দেবীগঞ্জ উপজেলা স্বাস্থ্য কমপ্লেক্সের পাশে স্থাপিত হয়। ২০০২ সালে কলেজটি মানবিক, বিজ্ঞান ও ব্যবসায় শিক্ষা শাখা নিয়ে ৩৭ জন শিক্ষক কর্মচারীসহ এমপিওভুক্তি লাভ করে।

শিক্ষক-শিক্ষার্থী 

বর্তমানে কলেজটিতে স্নাতক পার্স কোর্স চালু রয়েছে। কলেজের বর্তমান ছাত্রী সংখ্যা এক সহস্রাধিক এবং শিক্ষক কর্মচারীর সংখ্যা ৫০০

তথ্যসূত্র

পঞ্চগড় জেলার মহাবিদ্যালয়
১৯৯৮-এ প্রতিষ্ঠিত শিক্ষাপ্রতিষ্ঠান
ভারতে পরমাণু শক্তি

পরমাণু শক্তি ভারতে চতুর্থ বৃহত্তম বিদ্যুতের উৎস। পরমাণু শক্তির স্থান এদেশে তাপবিদ্যুৎ, জলবিদ্যুৎ ও পুনর্নবীকরণযোগ্য বিদ্যুৎশক্তির ঠিক পরেই। ২০১০ সালের হিসেব অনুযায়ী, ভারতে মোট ১৯টি পারমাণবিক চুল্লি রয়েছে, যা থেকে মোট ৪,৫৬০ মেগাওয়াট বিদ্যুৎ উৎপাদিত হয়। অতিরিক্ত ২,৭২০ মেগাওয়াট বিদ্যুৎ উৎপাদনের জন্য আরও চারটি পারমাণবিক চুল্লি নির্মাণের কাজ চলছে। এছাড়াও আইটিইআর প্রকল্পে অংশগ্রহণের মাধ্যমে ফিউসন রিঅ্যাক্টরগুলির উন্নয়নের কাজেও ভারত জড়িত।

১৯৯০-এর দশকের প্রথম পাদ থেকে ভারতের পরমাণু জ্বালানির প্রধান উৎস রাশিয়া। দেশের আভ্যন্তরিণ ইউরেনিয়াম সঞ্চয়ের পরিমাণ কমে আসায় ২০০৬ থেকে ২০০৮ সালে ভারতে উৎপাদিত পরমাণু বিদ্যুতের হার কমে গিয়ে হয় ১২.৮৩ শতাংশ। ২০০৮ সালের সেপ্টেম্বর মাসে নিউক্লিয়ার সাপ্লায়ার গ্রুপের কাছ থেকে অনুমতি পেয়ে ভারত আন্তর্জাতিক পরমাণু বাণিজ্যের জগতে প্রবেশ করে। এরপর ফ্রান্স, মার্কিন যুক্তরাষ্ট্র, যুক্তরাজ্য, কানাডা, কাজাকস্তান  প্রভৃতি দেশের সঙ্গে পরমাণু চুক্তিতে আবদ্ধ হয় ভারত। ২০০৯ সালের ফেব্রুয়ারি মাসে ২০০০ টন পরমাণু জ্বালানি সরবরাহের জন্য রাশিয়ার সঙ্গে ৭০০ মিলিয়ন মার্কিন ডলারের একটি চুক্তিতে সাক্ষর করে ভারত।

আগামী ২৫ বছরে সামগ্রিক বিদ্যুৎ উৎপাদন ক্ষেত্রে পরমাণু বিদ্যুৎ উৎপাদনের হারকে ৪.২ শতাংশ থেকে ৯ শতাংশে উন্নীত করার পরিকল্পনা গ্রহণ করেছে ভারত। ২০১০ সালে ভারতের দেশীয় পরমাণু বিদ্যুৎ উৎপাদন ক্ষমতা বেড়ে হয়েছে ৬,০০০ মেগাওয়াট। ২০০৯ সালের হিসেব অনুযায়ী, কার্যকরী পরমাণু চুল্লির সংখ্যার বিচারে ভারতের স্থান বিশ্বে নবম। আরও নয়টি চুল্লি নির্মীয়মান। তার মধ্যে দুটি ফ্রান্সের আরেভা নির্মিত দুটি ইপিআর-ও রয়েছে। দেশীয় পরমাণু চুল্লিগুলির মধ্যে রয়েছে টিএপিএস-৩ ও -৪; দুটিই ৫৪০ মেগাওয়াটের চুল্লি। ২০১০ সালের মধ্যে ভারতের ৭১৭ মিলিয়ন মার্কিন ডলারের ফাস্ট ব্রিডার রিঅ্যাক্টর প্রকল্পটি চালু হয়ে যাওয়ার কথা।

পারমাণবিক বিদ্যুৎ কেন্দ্র

পারমাণবিক বিরোধী বিক্ষোভ

২০১১ সালের মার্চ মাসে  জাপানে ফুকুশিমা পারমাণবিক বিপর্যয়ের পরে, প্রস্তাবিত ভারতীয় এনপিপি স্থানের আশেপাশের জনগণ বিক্ষোভ শুরু করে, যা সারা দেশে অনুরণন পায়।  ফ্রান্স সমর্থিত মহারাষ্ট্রের ৯,৯০০ মেগাওয়াট ক্ষমতার জৈতাপুর পারমাণবিক বিদ্যুৎ প্রকল্প এবং রুশ সমর্থিত তামিলনাড়ুর ২ হাজার মেগাওয়াট ক্ষমতার কুড়ানকুলাম পরমাণবিক বিদ্যুৎ কেন্দ্রের বিরুদ্ধে বিরুদ্ধে ব্যাপক বিক্ষোভ হয়। পশ্চিমবঙ্গ সরকার প্রাথমিকভাবে হরিপুরের নিকটে প্রস্তাবিত ৬,০০০ মেগাওয়াট ক্ষমতার বিদ্যুৎ কেন্দ্রের অনুমোদন প্রত্যাখ্যান করে, যা ৬ টি রুশ চুল্লি দ্বারা চালানোর পরিকল্পনা করা হয়েছিল। তবে স্থানীয়দের তীব্র প্রতিরোধের পরে, হরিপুরে প্রস্তাবিত পারমাণবিক বিদ্যুৎকেন্দ্রটি অন্ধ্র প্রদেশের কাভালিতে স্থানান্তরিত করা হয়। মজার বিষয় হচ্ছে, অন্ধ্রপ্রদেশের কোভভাদায় পরিকল্পনা করা পারমাণবিক বিদ্যুৎ কেন্দ্রটি গুজরাটের মিঠি বিড়ি থেকে স্থানান্তরিত হওয়ার পরে পশ্চিমা রাজ্যের স্থানীয়রাও প্রতিরোধ দেখায়।

সুপ্রিম কোর্টে (পিআইএল) সরকারের পারমাণবিক কর্মসূচির বিরুদ্ধে একটি নাগরিক জনস্বার্থ মামলাও দায়ের করা হয়। পিআইএল-এ বিশেষভাবে বলা হয় "প্রস্তাবিত সকল পারমাণবিক বিদ্যুৎ কেন্দ্রের নির্মাণ কাজ স্থগিত রাখার জন্য অনুরোধ করা হয়, যতক্ষণ না সন্তোষজনক সুরক্ষা ব্যবস্থা ও ব্যয়-সুবিধা বিশ্লেষণগুলি স্বাধীন সংস্থাগুলি দ্বারা সম্পন্ন না হয়"। তবে সুপ্রিম কোর্ট বলেছে যে এটি পারমাণবিক দায় ইস্যুতে সরকারকে নির্দেশ জারি করা জন্য পারমাণবিক ক্ষেত্রের বিশেষজ্ঞ বা বিশেষজ্ঞ সংস্থা ছিল না।

তথ্যসূত্র

বহিঃসংযোগ

ভারতে পরমাণু শক্তি
ভারত
রেইনহোল্ড মেসনার

রেইনহোল্ড মেসনার () (জন্ম: ১৭ সেপ্টেম্বর, ১৯৪৪) একজন ইতালীয় পর্বতারোহী ও অভিযাত্রী। তাকে প্রায় সময়ই সর্বকালের সর্বশ্রেষ্ঠ পর্বতারোহী হিসেবে অভিহিত করা হয়। মাউন্ট এভারেস্ট পর্বতশৃঙ্গে সম্পূর্ণ এককভাবে ও বাড়তি অক্সিজেন ছাড়াই সর্বপ্রথম আরোহণের জন্য তিনি বিখ্যাত। এছাড়াও প্রথমবারের মতো আট-হাজারী পর্বতশৃঙ্গগুলোর সবগুলোতে আরোহণের জন্যও তিনি বিখ্যাত। জার্মান ভাষায় ১৯৭৬ থেকে ২০০৬ সালের মধ্যে তিনি মোট ৬৩টি বই লিখেছেন, যার অনেকগুলোই বিশ্বের বিভিন্ন ভাষায় অনূদিত হয়েছে।

১৪টি আট-হাজারী শৃঙ্গে আরোহণ 
 ১৯৭০: নাঙ্গা পর্বত (৮১২৫ মিটার)
 ১৯৭২: মানাসলু (৮১৫৬ মিটার)
 ১৯৭৫: গাশারব্রুম ১ (৮০৬৮ মিটার)
 ১৯৭৭: ধবলগিরি (৮১৬৭ মিটার)
 ১৯৭৮: মাউন্ট এভারেস্ট (৮৮৪৮ মিটার) (বাড়তি অক্সিজেন ছাড়া সর্বপ্রথম আরোহণকারী), নাঙ্গা পর্বত (৮১২৫ মিটার) (বেসক্যাম্প থেকে এককভাবে কোনো আট-হাজারী শৃঙ্গের চূড়ায় ওঠা প্রথম আরোহী)
 ১৯৭৯: কে২ (৮৬১১ মিটার)
 ১৯৮০: মাউন্ট এভারেস্ট (৮৮৪৮ মিটার) (বাড়তি অক্সিজেন ছাড়া প্রথমবারের মতো কোন পর্বতআরোহীর আরোহণ, বর্ষাকালে)
 ১৯৮১: শিশা পাংমা (৮০১২ মিটার)
 ১৯৮২: কাঞ্চনজঙ্ঘা (৮৫৯৮ মিটার), গাশারব্রুম ২ (৮০৩৫ মিটার), ব্রড পিক (৮০৪৮ মিটার), চো ওইয়ু (৮২০১ মিটার) (শীতকালে চূড়ায় উঠতে ব্যর্থ হন)
 ১৯৮৩: চো ওইয়ু (৮২০১ মিটার)
 ১৯৮৪: গাশারব্রুম ১ (৮০৬৮ মিটার) ও গাশারব্রুম ২ (৮০৩৫ মিটার) বেসক্যাম্পে না ফিরেই টানা চূড়ায় আরোহণ
 ১৯৮৫: অন্নপূর্ণা (৮০৯১ মিটার), ধবলগিরি (৮১৬৭ মিটার)
 ১৯৮৬: মাকালু (৮৪৮৫ মিটার), লোৎসে (৮৫১৬ মিটার)

তথ্যসূত্র 
 
 Krakauer, Jon. Into Thin Air. United States of America: Random House, 1996.
 Ben Folds Five album entitled "The Unauthorized Biography of Reinhold Messner"

পাদটীকা

বহিঃসংযোগ 
 Official site 
 Discovery of remains ends controversy about the death of Reinhold Messner's brother
 Messner Mountain Museum 
 Messner Mountain Museum website
 Messner - 2002

১৯৪৪-এ জন্ম
জীবিত ব্যক্তি
ইতালীয় অভিযাত্রী
ইতালীয় পর্বতারোহী
২১শ শতাব্দীর ইতালীয় রাজনীতিবিদ
বিএমডব্লিউ

বাইরিশে মটোরান ভার্কে এজি (, ) বা বিএমডব্লিউ () হচ্ছে একটি জার্মান মোটরগাড়ি, মোটর সাইকেল, ও ইঞ্জিন নির্মাতা প্রতিষ্ঠান। এটি প্রতিষ্ঠিত হয়েছিল ১৯১৬ সালে। বিএমডব্লিউ ছাড়াও প্রতিষ্ঠানটির মিনি নামে আরও একটি ব্র্যান্ড রয়েছে। এছাড়াও এটি বিশ্বখ্যাত রোলস-রয়েস মোটর কারসও বিএমডব্লিউ-এর অধীনস্থ একটি প্রতিষ্ঠান। বিএমডব্লিউ মানসম্পন্ন ও বিলাসবহুল গাড়ি নির্মাণের জন্য সুপরিচিত।

উৎপাদন 

২০০৬ সালে বিএমডব্লিউ বিশ্বের পাঁচটি দেশে অবস্থিত তাদের কারখানায় মোট ১৩,৬৬,৮৩৮টি চার চাকা বিশিষ্ট গাড়ি উৎপাদন করে। ২০০৯ সালে তাদের গাড়ি প্রস্তুতের এই সংখ্যা দাঁড়ায় ১২,৫৮,৪১৭টি। এছাড়াও ২০০৯ সালে বিএমডব্লিউ ৮২,৬৩১টি মোটরসাইকেলও প্রস্তুত করে।

বিক্রয় (বিএমডব্লিউ ব্র্যান্ড) 
বিএমডব্লিউ-এর বার্ষিক প্রতিবেদন অনুসারে বিএমডব্লিউ বিশ্বব্যাপী তাদের গাড়ি সরবরাহ করে।

তথ্যসূত্র

বহিঃসংযোগ 

 BMW Group International
 BMW International Website
 BMW Automobiles International
 BMW Motorrad International
 MINI International
 Rolls-Royce Motors

যানবাহন প্রস্তুতকারক কোম্পানি
জার্মানির কোম্পানি
১৯১৭-এ প্রতিষ্ঠিত কোম্পানি
জার্মান মার্কা
জার্মানির গাড়ি প্রস্তুতকারক
জার্মানির মোটরগাড়ি কোম্পানি
বিএমডব্লিউ
বিলাসবহুল মোটরযান প্রস্তুতকারক
গাড়ির মার্কা
ডিজেল ইঞ্জিন নির্মাতা
জার্মানিতে সদর দফতর বহুজাতিক কোম্পানি
মার্সিডিজ বেঞ্জ

মার্সিডিজ বেঞ্জ () হচ্ছে একটি জার্মান মোটরগাড়ি, বাস, ট্রাক এবং কোচ নির্মাতা প্রতিষ্ঠান।

ইতিহাস 
কার্ল বেঞ্জ, জানুয়ারি ১৮৮৬ সালে, সর্বপ্রথম মার্সিডিজ বেঞ্জের বেঞ্জ পেটেন্ট মোটরওয়াগেন নামক পেট্রল-ক্ষমতাসম্পন্ন গাড়ি তৈরি করে। একই বছর গোটলিব ডাইমলার এবং ইঞ্জিনিয়ার ভিলহেল্ম মাম্বাখ একটি স্টেজকোচকে পেট্রল ইঞ্জিনে পরিবর্তন করে। ডাইমলার মোটরেন গেসেলসাফর্ট ১৯০১ সালে সর্বপ্রথম মার্সিডিজ মোটরগাড়ি বাজারে ছাড়েন। কার্ল বেঞ্জ এবং গোটলিব ডাইমলার কোম্পানি একত্রিত করে ডাইমলার-বেঞ্জ কোম্পানি নাম রাখা হয় এবং ১৯২৬ সালে প্রথম মার্সিডিজ-বেঞ্জ ব্র্যান্ড নামে গাড়ি তৈরি করা হয়। মার্সিডিজ-বেঞ্জ অন্তর্নিবেশ ঘটিয়েছে অনেক নিরাপত্তা এবং প্রযুক্তির যা অন্যান্য গাড়িগুলোতে কয়েক বছর শুরু করেছে। মার্সিডিজ-বেঞ্জ বিশ্বে সর্বাপেক্ষা সুপরিচিত এবং প্রতিষ্ঠিত মোটরগাড়ির ব্র্যান্ডের একটি। এটি বিশ্বের সর্বাপেক্ষা পুরাতন মোটরগাড়ির ব্র্যান্ড যা এখনও বিদ্যমান আছে।

প্রকারভেদ 
মার্সিডিজ বেঞ্জের প্রায় ১৭ প্রকার মডেল রয়েছে যা নানান চাহিদার ক্রেতাদের প্রতি নজর রেখে তৈরি করা হয়।

তবে সর্বাধিক বিক্রিত কিছু মডেল হলো মার্সিডিজ - এ ক্লাস, সি ক্লাস, জি ক্লাস, এস ক্লাস।

তথ্যসূত্র

বহিঃসংযোগ 

 মার্সিডিজ-বেঞ্জের অফিসিয়াল ওয়েবসাইট 
 
ভিডিও ক্লিপ
 মার্সিডিজ-বেঞ্জ ইউটিউব চ্যানেল
 Мерцедес–Бенц новини, форум, ръководства, галерия, снимки, видео 

জার্মানির গাড়ি প্রস্তুতকারক
জার্মানির কোম্পানি
জার্মান মার্কা
বিলাসবহুল মোটরযান প্রস্তুতকারক
গাড়ির মার্কা
ক্রীড়া গাড়ী প্রস্তুতকারক
ডিজেল ইঞ্জিন নির্মাতা
জার্মানিতে সদর দফতর বহুজাতিক কোম্পানি
মধ্য ইউরোপীয় সময়

কেন্দ্রীয় ইউরোপীয় সময় (সিইটি), ইউরোপের বেশির ভাগ অঞ্চল ব্যবহার করা হয়। এটি সময় অঞ্চল নামগুলোর একটি যা ১ ঘণ্টা আগে স্থানাংকিত আন্তর্জাতিক সময়ের (ইউটিসি), ইউটিসি+১ অফসেট সময় সাথে (শীতঋতুতে)।

বেশীরভাগ ইউরোপীয় দেশগুলো কেন্দ্রীয় ইউরোপীয় গ্রীষ্মকাল সময়ের (সিইএসটি) দিবালোক সংরক্ষণ সময় ইউটিসি+২ ব্যবহার অবলম্বন করেছে।

ব্যবহার

কেন্দ্রীয় ইউরোপীয় গ্রীষ্মকাল সময় 
নিম্নলিখিত দেশগুলো এবং শহরগুলো কেন্দ্রীয় ইউরোপীয় গ্রীষ্মকাল সময় এর ব্যবহার প্রচলিত আছে। মার্চের শেষ রবিবারে ইউটিসি +১ যোগ করা হয় এবং অক্টোবরের শেষ রবিবারে ইউটিসি -১ বিযোগ করা হয়।

 আলবেনিয়া, ১৯৭৫ থেকে নিয়মিতভাবে
 অ্যান্ডোরা, ১৯৮৪ থেকে নিয়মিতভাবে
 অস্ট্রিয়া, ১৯৮০ থেকে নিয়মিতভাবে
 বেলজিয়াম, ১৯৭৭ থেকে নিয়মিতভাবে (১৯১৬ পূর্বেতে এবং ১৯৪০ পর্যন্ত)
 বসনিয়া ও হার্জেগোভিনা, ১৯৮৩ থেকে নিয়মিতভাবে
 ক্রোয়েশিয়া, ১৯৮৩ থেকে নিয়মিতভাবে
 চেক প্রজাতন্ত্র, ১৯৭৯ থেকে নিয়মিতভাবে
 ডেনমার্ক (মেট্রোপলিটান), ১৯৮০ থেকে নিয়মিতভাবে
 ফ্রান্স (মেট্রোপলিটান), ১৯৭৬ থেকে নিয়মিতভাবে
 জার্মানি, ১৯৮০ থেকে নিয়মিতভাবে
 জিব্রাল্টার, ১৯৮২ থেকে নিয়মিতভাবে
 হাঙ্গেরি, ১৯৮০ থেকে নিয়মিতভাবে
 ইতালি, ১৯৬৬ থেকে নিয়মিতভাবে
 লিশ্‌টেনশ্‌টাইন
 লুক্সেমবার্গ, ১৯৭৭ থেকে নিয়মিতভাবে
 মেসিডোনিয়া, ১৯৮৩ থেকে নিয়মিতভাবে
 মাল্টা, ১৯৭৪ থেকে নিয়মিতভাবে
 মোনাকো, ১৯৭৬ থেকে নিয়মিতভাবে
 মন্টেনেগ্রো, ১৯৮৩ থেকে নিয়মিতভাবে
 নেদারল্যাণ্ডস (মেট্রোপলিটান), ১৯৭৭ থেকে নিয়মিতভাবে
 নরওয়ে, ১৯৮০ থেকে নিয়মিতভাবে
 পোল্যান্ড, ১৯৭৭ থেকে নিয়মিতভাবে
 সান মারিনো, ১৯৭৬ থেকে নিয়মিতভাবে
 সার্বিয়া, ১৯৮৩ থেকে নিয়মিতভাবে
 স্লোভাকিয়া, ১৯৭৯ থেকে নিয়মিতভাবে
 স্লোভেনিয়া, ১৯৮৩ থেকে নিয়মিতভাবে
 স্পেন (ক্যানারি দ্বীপপুঞ্জ ব্যতীত), ১৯৭৪ থেকে নিয়মিতভাবে
 সুইডেন, ১৯৮০ থেকে নিয়মিতভাবে
 সুইজারল্যান্ড, ১৯৮১ থেকে নিয়মিতভাবে
 ভ্যাটিকান সিটি, ১৯৬৬ থেকে নিয়মিতভাবে

অন্য দেশসমূহ 
অন্য দেশের জন্য ইউটিসি+১ দেখুন।

আরও দেখুন 
 সময় অঞ্চল
 ইউরোপীয় গ্রীষ্মকাল সময়
 ইউটিসি+০০:২০ (আমস্টার্ডাম সময়)
 ইউটিসি+০১:০০
 অন্য দেশে এবং ভূখণ্ডে ইউটিসি+১ সময় অঞ্চল

বহিঃসংযোগ 
 German Time Act
 Dutch Time Act 

সময় অঞ্চল
ইউরোপে সময়
কাজেম আলী

কাজেম আলী (১১ আগস্ট, ১৮৫২ - ১২ ফেব্রুয়ারি, ১৯২৬), চট্টগ্রামের শিক্ষাবিদ, ব্রিটিশ বিরোধী স্বাধীনতা সংগ্রামী ব্যাক্তিত্ব। তিনি কাজেম আলী স্কুল এন্ড কলেজের প্রতিষ্ঠাতা। কাজেম আলী মাস্টার নামে সমধিক পরিচিত। শিক্ষা বিস্তারে অগ্রণী ভূমিকা এবং জন‌দরদের কারণে চট্টগ্রামবাসী তাকে শেখ-ই-চাটগাম উপাধিতে ভূষিত করেন।

জন্ম ও শিক্ষা জীবন 
কাজেম আলী ১৮৫২ সনের ১১ ই আগস্ট চট্টগ্রামের ফরিদের পাড়ায় (বহদ্দারহাটের উত্তরে) জন্মগ্রহণ করেন। তার পিতা ছিলেন ইস্ট ইন্ডিয়া কোম্পানির আমলের নামকরা উকিল মুনশি কাসিম আলী। ১৮৩৬ সালে দেশে নবাবি আমলের আরবি ফার্সির স্থলে ব্রিটিশ সরকার ইংরেজি কায়েম করে। তখনকার এই পাঠশালা গুলো গুরু ঠাকুরের পাঠশালা নামে পরিচিত ছিল। কাজেম আলী কে ও বাল্য বয়সে গুরু ঠাকুরের পাঠশালায় যেতে হয়। কিন্তু স্কুলে যাওয়ার অনীহার কারণে তাকে হুগলিতে পাঠিয়ে দেয়া হয়। তিনি সেখান থেকে এন্ট্রান্স পাস করে দেশে ফিরে আসেন। ততদিনে দেশে আধুনিক শিক্ষা শুরু হয়েছে।

কর্ম জীবন 
এন্ট্রান্স পাস করে কাজেম আলী সাতকানিয়া হাই স্কুলে (বর্তমানে সাতকানিয়া আদর্শ উচ্চ বিদ্যালয় শিক্ষকতা গ্রহণ করেন। এই জন্য তিনি কাজেম আলী মাস্টার নামে বেশি পরিচিত। তিনি সাতকানিয়া থেকে এসে পরবর্তীতে চাকমা রাজার কাছ থেকে ৬০ টাকায় কেনা জমিতে ১৮৮৫ সালে চিটাগাং মিডল ইংলিশ স্কুল নামে নিজের স্কুল প্রতিষ্ঠা করেন। অচিরেই শিক্ষক হিসেবে চট্টগ্রামে তিনি সুনাম অর্জন করেন। চট্টগ্রাম বাসীর উৎসাহ দেখে তিনি পিতার সম্পত্তি বন্ধক দিয়ে ১৮৮৮ সালে চিটাগাং হাই ইংলিশ স্কুল প্রতিষ্ঠা করেন। তার মৃত্যুর পর ১৯২৮ সালে এই স্কুলের নাম পরিবর্তিত হয়ে কাজেম আলী হাই স্কুল হয় এবং ২০১২ সালে স্কুলটি কলেজে উন্নীত হয়।।

পুরস্কার, পদক, খ্যাতি, উপাধি 
কাজেম আলী মাষ্টার ছিলেন হিন্দু মুসলিম ঐক্যের প্রতীক। তিনি কংগ্রেস কমিটি, মুসলিম লীগ, চট্টগ্রাম কংগ্রেস কমিটি, খিলাফত কমিটি প্রভৃতি সহ বহু স্কুল- মাদ্রাসার সাথে যুক্ত ছিলেন। তিনি ১৮৯৩ সাল থেকে আমৃত্যু চট্টগ্রামের পৌরসভার কমিশনার ছিলেন। নিঃস্বার্থ জনসেবার জন্য তিনি দুবার "কায়সার -ই-হিন্দ গোল্ড মেডেল" এবং "সার্টিফিকেট অব অনার" এ ভুষিত হন পরে তা তিনি সরকারকে ফিরিয়ে দেন। ১৯১১ সালে অসহযোগ আন্দোলনের নেতা হিসেবে যতীন্দ্র মোহন সেনগুপ্ত, ত্রিপুরা চরণ চৌধুরী, স্বমী দীনানন্দ, নৃপেন ব্যানার্জী সহ অন্যান্য নেতৃবৃন্দের সাথে কারাবরণ করেন। ঐবছর সাধারণ নির্বাচনে কাজেম আলী মাষ্টার কংগ্রেস টিকেটে ইন্ডিয়া পার্লামেন্টের সদস্য নির্বাচিত হন।

শেষ জীবন 
এই মহাপুরুষ ১৯২৬ সালের ১১ ফেব্রুয়ারি সংসদ অধিবেশন চলাকালে মারা যান। দিল্লীতে তাকে সম্মানের সাথে সমাহিত করা হয় এবং তার স্মৃতিসৌধ শেখ-ই-চাঁটগাম হিসেবে আছে।

তথ্যসূত্র 

১৮৫২-এ জন্ম
পূর্ববঙ্গে জন্ম
১৯২৬-এ মৃত্যু
বাংলাদেশী বিপ্লবী
বাঙালি শিক্ষাবিদ
চট্টগ্রাম জেলার বিপ্লবী
চট্টগ্রাম জেলার শিক্ষাবিদ
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
২০শ শতাব্দীর রাজনীতিবিদ
১৯শ শতাব্দীর রাজনীতিবিদ
কলিকাতা (দ্ব্যর্থতা নিরসন)

কলিকাতা শব্দটি দ্বারা নিম্নোল্লিখিত নিবন্ধগুলি বোঝান যেতে পারে।
 কলিকাতা - পশ্চিমবঙ্গের রাজধানী।
 কলিকাতা (গ্রাম) - অধুনালুপ্ত জনপদ। এই গ্রামটিই পরে কলকাতা শহরের রূপ নেয়।

আরও দেখুন 
 কলকাতা (দ্ব্যর্থতা নিরসন)
 ক্যালকাটা (দ্ব্যর্থতা নিরসন)
আন্দ্রানিক হাকোবিয়ান

আন্দ্রানিক হাকোবিয়ান (জন্ম ৬ই অক্টোবর, ১৯৮১ আর্মেনিয়ার এচমিয়াজিনে) আর্মেনিয়ান অপেশাদার মুষ্টিযোদ্ধা। তিনি ২০০৮অলিম্পিকে মিডলওয়েট বিভাগে লড়াই করার যোগ্যতা অর্জন করেন।

তিনি নইম তারবুঞ্জার কাছে ১৩:১৬তে পরাজিত হন, তবে তৃতীয়স্থানের লড়াইয়ে তিনি ইস্তভান জিলকে পরাস্ত করেন। ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপে তিনি রূপো জেতেন। আর আব্বোস আতোয়েভ জেতেন সোনা।

বহিঃসংযোগ 
 Profile
 Qualifier
 sports-reference

১৯৮১-এ জন্ম
আর্মেনীয় মুষ্টিযোদ্ধা
জীবিত ব্যক্তি
আর্মেনিয়ার অলিম্পিক মুষ্টিযোদ্ধা
মিডলওয়েট মুষ্টিযোদ্ধা
২০০৮ গ্রীষ্মকালীন অলিম্পিকের মুষ্টিযোদ্ধা
২০১২ গ্রীষ্মকালীন অলিম্পিকের মুষ্টিযোদ্ধা
পটুয়াখালী (দ্ব্যর্থতা নিরসন)

পটুয়াখালী বাংলাদেশের একটি শহর। এছাড়াও আরো যা যা বোঝানো যেতে পারে:

স্থান 
 পটুয়াখালী - শহর
 পটুয়াখালী জেলা
 পটুয়াখালী সদর উপজেলা
 পটুয়াখালী পৌরসভা - সংস্থা

প্রতিষ্ঠান 
 পটুয়াখালী বিজ্ঞান ও প্রযুক্তি বিশ্ববিদ্যালয়
 পটুয়াখালী মেডিকেল কলেজ
 পটুয়াখালী সরকারী কলেজ
 পটুয়াখালী সরকারী মহিলা কলেজ
পটুয়াখালী সরকারী আবুল করিম মৃধা কলেজ
সিমুলা (প্রোগ্রামিং ভাষা)

সিমুলা হলো দুইটি সিম্যুলেশন প্রোগ্রামিং ভাষার নাম; যারা সিমুলা ১ এবং সিমুলা ৬৭ হিসাবে পরিচিত এবং ১৯৬০-এর দশকে অসলোতে অবস্থিত নরওয়েজীয়ান কম্পিউটার সেন্টারে উলাহ্‌-ইয়োহান ডাল ও ক্রিস্টেন নিগার্ড কর্তৃক উদ্ভাবিত। সিনটেক্টিক্যাললি এটি ALGOL 60-এর একটি বিশ্বস্ত সুপারসেট।

সিমুলা ৬৭ যে সব নতুন বিষয়ের সূচনা করে সেগুলো হলো: ক্লাস, সাব-ক্লাস, ভার্চুয়াল মেথড, ডিসক্রিট ইভেন্ট সিমুলেশন (Discrete event simulation) এবং গারবেজ কালেকশন।

সিমুলাকে প্রথম অবজেক্ট ওরিয়েন্টেড প্রোগ্রামিং ভাষা হিসেবে বিবেচনা করা হয়। এর নামকরণ থেকেই বুঝা যায় যে, সিমুলা ডিজাইন করা হয়েছে সিমুলেশন এর জন্য।

সিমুলা বিভিন্ন অ্যাপ্লিকেশনের সিমুলেশন এর জন্য ব্যবহার করা হয়, যেমন: ভি এল এস আই ডিজাইন, প্রসেস মডেলিং, প্রোটোকল, অ্যালগরিদম। এছাড়াও অন্যান্য অ্যাপ্লিকেশন যেমন, টাইপসেটিং, কম্পিউটার গ্রাফিক্স, শিক্ষা ইত্যাদি।

সি++, জাভা, সি# এ সিমুলা-টাইপ অবজেক্টের ব্যবহার দেখে সিমুলা প্রোগ্রামিং ভাষার সহজেই প্রভাব বুঝা যায়।

আরও দেখুন 
 বেটা, সিমুলার আধুনিক উত্তরসূরী।

টীকা

উৎস 
 IBM System 360/370 Compiler and Historical Documentation  The Simula Standard and other historical documentation by Peter Sylvester

অতিরিক্ত পাঠ

বহিঃসংযোগ 
 
  - with source code example
  - with some notes on Demos by Graham Birtwistle
  - based on the 1997 seminar "30 Years of Object Oriented Programming (OOP)"
  - includes tutorials, documentation, and links in English and in French

প্রোগ্রামিং ভাষা
ক্লাস-ভিত্তিক প্রোগ্রামিং ভাষা
নরওয়েতে বিজ্ঞান ও প্রযুক্তি
সিমুলেশন প্রোগ্রামিং ভাষাসমূহ
লজিক ডিজাইন

লজিক ডিজাইন হলো ইলেকট্রিক ডিজাইন চক্রের একটি পর্যায়। এই পর্যায়ে একটি ইলেকট্রনিক ডিজাইনের ফাংশনাল ডিজাইনকে এমন একটি রূপে পরিবর্তিত করা হয়, যা লজিক অপারেশন, অ্যারিথম্যাটিক অপারেশন, কন্ট্রোল ফ্লো, ইত্যাদি ধারণ করতে পারে। 
এ পর্যায়ের একটি সাধারণ আউটপুট হলো RTL description।
লজিক ডিজাইনকে সাধারণত সার্কিট ডিজাইন এর পরবর্তী ধাপ হিসেবে বিবেচনা করা হয়।

তথ্যসূত্র 

ইলেকট্রনিক্স
কম্পিউটার প্রকৌশল
ইলেকট্রনিক প্রকৌশল
ডিজিটাল ইলেকট্রনিক্স
সুবর্ণচর উপজেলা

সুবর্ণচর উপজেলা বাংলাদেশের নোয়াখালী জেলার অন্তর্গত একটি উপজেলা। ২০০৪ সালে নোয়াখালী সদর উপজেলা বিভক্ত করে দুটি উপজেলা ভাগ করা হয় এবং  একটি উপজেলার নাম রাখা হয় সুবর্ণচর উপজেলা। অপর উপজেলার নাম কবিরহাট উপজেলা।

অবস্থান ও আয়তন 
সুবর্ণচর উপজেলা নোয়াখালী সদর থেকে ২০ কিলোমিটার দাক্ষিণে অবস্থিত। এ উপজেলার উত্তরে কোম্পানীগঞ্জ উপজেলা ও নোয়াখালী সদর উপজেলা, দক্ষিণে হাতিয়া উপজেলা, পূর্বে কোম্পানীগঞ্জ উপজেলা ও চট্টগ্রাম জেলার সন্দ্বীপ উপজেলা, পশ্চিমে লক্ষ্মীপুর জেলার রামগতি উপজেলা।

প্রশাসনিক এলাকা 
সুবর্ণচর উপজেলায় ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম চর জব্বর থানার আওতাধীন।

ইউনিয়ন সমূহ 
 ১নং সুবর্ণচর
 ২নং চর বাটা
 ৩নং চর ক্লার্ক
 ৪নং চর ওয়াপদা
 ৫নং চর জুবলী
 ৬নং চর আমানউল্যা
 ৭নং পূর্ব চর বাটা
 ৮নং মোহাম্মদপুর

শিক্ষা 
শিক্ষার হার, শিক্ষা প্রতিষ্ঠান গড় হার  ৮৩.৫০%; পুরুষ ৩৯.২৭%, মহিলা ৪৪.২৩%। কলেজ ৫, মাধ্যমিক বিদ্যালয় ১৭, প্রাথমিক বিদ্যালয় ৬০, কমিউনিটি প্রাথমিক বিদ্যালয় ১৪, মাদ্রাসা ১৩।

শিক্ষা প্রতিষ্ঠান 

সৈকত সরকারি  কলেজ (১৯৯৬)
চর জব্বর ডিগ্রি কলেজ (১৯৯৬)
পূর্ব চর বাটা স্কুল অ্যান্ড কলেজ(১৯৯৭)
চর মহিউদ্দিন হাই স্কুল
চর আমান উল্যাহ উচ্চ বিদ্যালয়
চর আমান উল্যাহ আদর্শ উচ্চ বিদ্যালয়
চর ওয়াপদা উচ্চ বিদ্যালয়
চর ক্লার্ক উচ্চ বিদ্যালয়
চর বাটা বালিকা উচ্চ বিদ্যালয়
চর বৈশাখী থানার হাট সরকারি প্রাথমিক বিদ্যালয়
চর জুবিলী হাই স্কুল
চর জব্বর ভুঁইয়ার হাট উচ্চ বিদ্যালয়
আর জি উচ্চ বিদ্যালয়
শহীদ জয়নাল আবেদীন সরকারি মডেল উচ্চ বিদ্যালয়
 চরবাটা খাসের হাট উচ্চ বিদ্যালয় (স্থাপিত: ১৯৬৮)
জাহাজমারা রেড ক্রিসেন্ট উচ্চ বিদ্যালয় (২০১৬)
জুবিলী হাবিবুল্লা মিয়ার হাট উচ্চ বিদ্যালয়
জুবিলী পাংখার বাজার হাই স্কুল
থানার হাট মডেল হাই স্কুল 
লর্ড লিওনার্ড চেশেয়ার উচ্চ বিদ্যালয়
কেরামতপুর উচ্চ বিদ্যালয়
ছমির হাট বালিকা উচ্চ বিদ্যালয়
মোশারফ হোসেন উচ্চ বিদ্যালয়
সওদাগর হাট উচ্চ বিদ্যালয়
জুবায়ের বাজার হাই স্কুল
আবদুল্লাহ মিয়ার হাট হাই স্কুল
সুবর্ণচর বালিকা উচ্চ বিদ্যালয়
একরাম চৌধুরী কলেজ
থানার হাট কলেজ (০৭ নং ওয়ার্ড, ৪নং চরওয়াপদা ইউনিয়ন) 
একরাম চৌধুরী উচ্চ বিদ্যালয় (২০১৬)

দাখিল মাদরাসা 
চর জুবলী রব্বানিয়া ফাজিল ডিগ্রি মাদ্রাসা
জাহাজমারা চেউয়াখালী দাখিল (প্রস্তাবিত আলিম) মাদ্রাসা (২০০১)
চেউয়াখালী ফারুকিয়া কওমী মাদ্রাসা
চেউয়াখালী মৌলভী হাফেজ আহম্মদ ইসলামীক ফাউন্ডেশন হাফেজিয়া ও এতিমখানা মাদ্রাসা
খাতুনে জান্নাত মহিলা মাদ্রাসা
চর বাটা ইসমাইলিয়া ফাযিল মাদ্রাসা, ছমির হাট
চর হাসান দাখিল মাদরাসা
আল আমিন বাজার দাখিল মাদরাসা
বাইতুস সাইফ ইসলামিয়া দাখিল মাদরাসা
দুলাল মিয়ার হাট দাখিল মাদরাসা
থানার হাট দাখিল মাদরাসা
জনতা বাজার ফখরুল ইসলাম দাখিল মাদরাসা
বাংলা বাজার দাখিল মাদরাসা
আক্তার মিয়ার হাট ইসলামীয়া দাখিল মাদরাসা
চরবাটা মহিলা মডেল মাদরাসা (২০২০)
জামিয়া খলিলিয়া মাদ্রাসা ও এতিম খানা

সংসদ সদস্য

তথ্যসূত্র

বহিঃসংযোগ 
 

নোয়াখালী জেলার উপজেলা
সুবর্ণচর উপজেলা
সেল্লাপান রামানাথান

সেল্লাপান রামানাথান (; জন্ম ৩রা জুলাই, ১৯২৪) হচ্ছেন ষষ্ঠ প্রজাতন্ত্র সিঙ্গাপুরের রাষ্ট্রপতি। ১৯৯৯ সালের ১লা সেপ্টেম্বরে তিনি তার জীবনে প্রথম রাষ্ট্রপতি ছিলেন। এরপর ২০০৫ সালে দ্বিতীয়বারের মতো সিঙ্গাপুরের রাষ্ট্রপতি নির্বাচিত হন।

জীবনতথ্য 
 ১৯২৪ সালের ৩রা জুলাই সিঙ্গাপুরে জন্মগ্রহণ করেন।
 ১৯৫৪ সালে ন্যাশনাল ইউনিভার্সিটি অব সিঙ্গাপুর তে সমাজবিজ্ঞান বিভাগ থেকে স্নাতকোত্তর ডিগ্রী প্রাপ্ত হন।
 ১৯৫৫ সালে সিঙ্গাপুর সরকারি বিভাগে চিকিৎসালয় সমাজকর্মী হিসেবে যোগদান করেন।
 ১৯৫৬ সালে নৌকর্মী কল্যাণ কর্মকর্তা হিসেবে নিযুক্ত হন।
 ১৯৬২ সালে শ্রমশিক্ষা প্রতিষ্ঠানের সহকারী পরিচালক ও পরে পরিচালক হিসেবে নিযুক্ত হন।
 ১৯৬৬ সালের ফেব্রুয়ারি মাসে সিঙ্গাপুর পররাষ্ট্র মন্ত্রণালয়ে সেক্রেটারি ও ডেপুটি সেক্রেটারির সহকারী সেক্রেটারি হিসেবে কাজ করেন।
 ১৯৭১ সালের আগস্ট মাসে গোয়েন্দা সেনানি পদে নিযুক্ত হন। তিনি সিঙ্গাপুরের অভ্যন্তরে জাপানি লাল সেনাবাহিনীর ১৯৭৪ সালের ৩১শে জানুয়ারি থেকে আক্রমণ করা সন্ত্রাসী দমন করেন।
 ১৯৭৯ সালে পররাষ্ট্র মন্ত্রণালয়ে ফিরে আসেন এবং পররাষ্ট্র বিভাগের প্রথম সেক্রেটারির পদে নিযুক্ত হন।
 ১৯৯৯ সালের ১লা সেপ্টেম্বর সিঙ্গাপুরের রাষ্ট্রপতি নির্বাচিত হন।
 ২০০৫ সালের ১লা সেপ্টেম্বর দ্বিতীয়বারের মতো সিঙ্গাপুরের রাষ্ট্রপতি নির্বাচিত হন।

তথ্যসূত্র

বহিঃসংযোগ 
 Official Biography of the President of the Republic of Singapore

সিঙ্গাপুরের রাষ্ট্রপতি
১৯২৪-এ জন্ম
সিঙ্গাপুরে তামিল রাজনীতিবিদ
সিঙ্গাপুরী কূটনীতিবিদ
সিঙ্গাপুরী হিন্দু
সিঙ্গাপুরের স্বতন্ত্র রাজনীতিবিদ
মালয় বিশ্ববিদ্যালয়ের প্রাক্তন শিক্ষার্থী
দারজাহ উতামা তেমাসেক বিজয়ী
প্রবাসী ভারতীয় সম্মান প্রাপক
২০১৬-এ মৃত্যু
সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী